ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2023

# RAPORT DE SPECIALITATE

la proiectul de hotărâre

privind aprobarea închirierii prin licitație publică a unei suprafețe de teren cu destinația de pajiște permanentă aparținând domeniului public al Municipiului Câmpulung Moldovenesc

 **INIŢIATOR PROIECT DE HOTÃRÂRE:**

####  Primar, Negură Mihăiță

 Analizând proiectul de hotărâre privind aprobarea închirierii prin licitație publică a unei suprafețe de teren cu destinația de pajiște permanentă aparținând domeniului public al Municipiului Câmpulung Moldovenesc, aducem următoarele precizări:

 Terenul ce urmează a fi închiriat este după cum urmează:

|  |  |  |  |
| --- | --- | --- | --- |
| **Nr.****crt.** | **Denumire** | **Suprafața (ha)** | **Elemente de identificare** |
| 0 | 1 | 2 | 3 |
| 1 | Obcioara 1 | **99.505** | Amplasament: situat în Obcina Mare pe UAT Moldova SulițaIdentificare cadastrală: CF 31151 Câmpulung Moldovenesc |

 Pășunea descrisă mai sus face parte din domeniul public al municipiului Câmpulung Moldovenesc și este amplasată după cum urmează:

- Trupul de pajiște este amplasat pe raza teritorial administrativă a comunei Moldova Sulița;

 Chiria minimă (de pornire la licitație)a fost calculată în conformitate cu prevederile a[rt. 9 alin. (7^1)](http://legislatie.just.ro/Public/DetaliiDocumentAfis/147761) din Ordonanța de Urgență a Guvernului României nr. 34/2013 privind organizarea, administrarea şi exploatarea pajiștilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare și prevederile art. 4, art. 6 alin. (3) și (4) din Normele Metodologice pentru aplicarea Ordonanța de Urgență a Guvernului Romaniei nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991 aprobate prin Hotărârea Guvernului României nr. 1064/2013, cu modificările şi completările ulterioare după cum urmează:

|  |  |  |  |
| --- | --- | --- | --- |
| **Nr.****crt.** | **Denumire** | **Suprafața (ha)** | **Preț minim de Închiriere** **(lei/an/ha)** |
| 0 | 1 | 2 | 3 |
| 1 | Obcioara 1 | **99.505** | **380.105** |

 Stabilirea prețului de pornire la licitație s-a făcut cu respectarea valorii productivității și a cheltuielilor cu implementarea lucrărilor din amenajament, actualizate cu salarul minim pe economie, din Amenajamentul pastoral al pajiștilor permanente aparținând municipiului Câmpulung Moldovenesc adoptat prin Hotărârea nr. 28 din 25 februarie 2016, precum și a prețului mediu a masei verzi stabilit prin Hotărârea Consiliului Județean Suceava nr. 205 din 26 noiembrie 2021 cu modificările și completările ulterioare.

 Închirierea acestei suprafețe de pajiște este necesară atât din punct de vedere economic, întrucât costituie venituri la bugetul local cât și din punct de vedere ecologic deoarece lipsa pășunatului duce la degradarea terenurilor.

 Direcția Tehnică și Urbanism primind spre analiză proiectul de hotărâre privind aprobarea închirierii prin licitație publică a unei suprafețe de pajiște aparținând domeniului public al municipiului Câmpulung Moldovenesc, consideră că acest proiect este oportun.

|  |  |  |  |
| --- | --- | --- | --- |
|  **Director executiv adjunct** Istrate Luminița |  |  **Întocmit** **Serviciul Patrimoniu,** **Șef serviciu,** Ing. Niță Luminița Ing. Ciuc Viorel |  |